76. ΑΝΑΓΚ. ΝΟΜΟΣ υπ’ αριθ. 67 της 18/24 Ιουλ. 1967 (ΦΕΚ Α΄ 126) Περί διατηρήσεως ή ανακλήσεως εις την ενεργόν υπηρεσίαν εκπαιδευτικών λειτουργών υπαγομένων εις τας διατάξεις του άρθρ. 1 του Ν.Δ. 4352/1964. Άρθρον μόνον.-1.Οι κατά τας διατάξεις του άρθρ. 1 του Ν.Δ. 4352/1964 εξερχόμενοι ή εξελθόντες της υπηρεσίας εκπαιδευτικοί λειτουργοί οι ανήκοντες εις το διδακτικόν ή εποπτικόν προσωπικόν της Στοιχειώδους και Μέσης Εκπαιδεύσεως και των Παιδαγωγικών Ακαδημιών, ως και οι Εκπαιδευτικοί Σύμβουλοι, δύνανται να διατηρηθώσι ή ανακληθώσιν εις ενέργειαν, μέχρι της συμπληρώσεως του κατά Νόμον ορίου ηλικίας, δι’ αποφάσεων του Υπουργού Εθνικής Παιδείας και Θρησκευμάτων. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Το άρθρ. 1 Ν.Δ. 4352/1964 παρατίθεται εν τόμ. 2Α σελ. 316,101. 